ליגת העל היפנית בכדורגל

הדיוויזיה היפנית הראשונה (ביפנית: Jリーグ・ディビジョン1) היא ליגת הכדורגל הבכירה של יפן אשר נערכת מאז 1992. הג'יי ליגה התחילה את פעילותה ב-1993 כליגת כדורגל מקצוענית עם 10 קבוצות. 

ליגה מנוהלת על ידי הנהלת הליגה. פדרציה הכדורגל היפנית החברה בקונפדרציית הכדורגל של אסיה (AFC). בהתאם לדירוג של AFC נכון לשנת 2025 הליגה מדורגת במקום ה-2. בהתאם לכך היא זכאית לשלוח 3 נציגים לליגת האלופות האסייתית עילית ונציגה נוספת לליגת האלופות האסייתית עילית.

 היסטוריה 
לפני תחילת העידן המקצועני של ה-"J ליג", הליגה הבכירה ביותר הייתה ה"Japan Soccer League" (ה-JSL), שכללה מועדונים חובבנים. למרות שזכתה להתעניינות החל משנות ה-60 המאוחרות ובתחילת שנות ה-70 (עקב מדליית הארד לה זכתה הנבחרת המקומית באולימפיאדת 1968), בשנות ה-80 חלה דעיכה גדולה, המגרשים חזרו להיות ריקים, והמתקנים היו ברמה נמוכה יחסית לסטנדרט העולמי. על מנת להרים את הרמה המקצוענית, למשוך אוהדים, ולחזק את הנבחרת הלאומית היפנית, התאחדות הכדורגל היפנית (ה-JFA) החליטה על הקמת ליגה לאומית מקצוענית ב-1989.

ההכנות לקראת פתיחת ליגה שכזו ארכו מספר שנים, עד הקמת ליגת ה"J ליג" ב-1992. 8 מועדונים הוגרלו מליגת הJSL הבכירה, בנוסף מועדון אחד הגיע מהליגה השנייה, ועוד מועדון, שימיזו אס-פולס הוקם אך ורק במטרה להתמודד בליגה זו כך שסה"כ השתתפו בעונת הבכורה של ה J-ליג 10 קבוצות.

באותו הזמן שינתה ה-JSL את שמה להיות ה"Japan Football League", ליגה המוגדרת כחצי מקצוענית. אולם הליגה לא החלה מעשית עד 1993, ולכן התקיים טורניר גביע ימקאזי נביסקו ב-1992 בין עשר הקבוצות - כהכנה לתחילת הליגה בעונה הבאה. בתחילת 1993 החלה להתקיים הליגה מעשית, כשהאלופה הראשונה בעונת הבכורה הייתה ורדי קווסאקי (כיום נקראת "טוקיו ורדי").

בין 1994 ל-1998 הליגה הורחבה בהדרגה מ-10 ל-18 קבוצות בליגה. בעונת 1995 הוכנסה לליגת מערכת הניקוד שמקובלת בכל העולם: 3 נקודות לניצחון (ב-90 דקות או בהארכה/פנדלים), נקודה להפסד בפנדלים, ו-0 נקודות להפסד. ב-1996 הליגה אימצה את מודל עונתי של שלב אחד. ב-1997 חזרה הליגה למודל של 2 שלבים בעונה. כמו כן הוכנסו חוקי ניקוד חדשים: 2 נקודות לניצחון בהארכה ונקודה אחת לניצחון בפנדלים.

ב-1999 התבצעה רפורמה בליגה ששינתה את שמה ל"J ליג 1": היא צומצמה ל-16 קבוצות, הוכנסה מערכת ליגות שלמה לשימוש והחלו התמורות (עליות וירידות) מהליגה הראשונה לליגה השנייה, כמו כן הוקמה ליגה שלישית. באותה העונה הפסיקו להשתמש בדו-קרב פנדלים בליגה, והוכנס במקומו חוק שער הזהב לניצחון בהארכה, כך שהחוק היה 3 נקודות לניצחון, 2 נקודות לניצחון בשער הזהב בהארכה, ונקודה על תיקו בסיום 120 דקות.

ב-2003 הופסקה ההארכה במשחקי ליגה בליגה הראשונה, ואומצה שיטת הניקוד הבינלאומית המקובלת של 3 נקודות לניצחון, נקודה לתיקו ו-0 נקודות להפסד (מודל ה-"3-1-0"). ב-2005 הליגה הורחבה ל-18 קבוצות ואימצה את מודל החד-עונתי (ללא שלבים נוספים). ב-2007 החלו הקבוצות מהג'יי ליג להשתתף בגביע העולם למועדונים של פיפ"א, כמארחים בשתי העונות הבאות. ב-2009, הכדורגל הלאומי זכה להצלחה כש-4 קבוצות מהליגה השתתפו בליגת האלופות האסיאתית. בנוסף אושר מקום נוסף לזר בליגה, כך שכעת היה מותר 4 זרים לקבוצה בליגה.

בעונת 2015 הליגה שינתה את שמה לשם הנוכחי ה"J1 ליג", והליגה שוב חולקה למספר שלבים במהלך העונה.

בעונת 2019 שונה חוק הזרים בליגות J1, J2 ו-J3: הקבוצות יכולות להחתים כמה שחקנים זרים שהם רוצות, אולם רק 5 מהם (ב-J1) ו-4 מהם (בליגות J2 ו-J3), יכולים להירשם בכל משחק. שחקנים מהמדינות השותפות של הJ ליג (כמו תאילנד, וייטנאם וכו') לא נחשבים זרים. עקב מגפת הקורונה בעונת 2020 הוקפאו הירידות מהליגה, ובעונת 2021 ישתתפו בליגה 20 קבוצות.

קבוצת קאשימה אנטלרס היא שיאנית האליפויות בליגה מאז החל העידן המקצועני, עם 8 אליפויות.

מתכונת הליגה
נכון לעונת 2025 ליגה כוללת 20 קבוצות. העונה כוללת 38 מחזורים בשיטת משחק בית/משחק חוץ. על ניצחון מוענקות 3 נקודות ועל תיקו נקודה בודדת. עונה מתחילה בפברואר ומסתיימת בדצמבר.

הראונות בטבלה הליגה בסיום העונה מעפילות לתחרויות של AFC בהתאם לדירוג הליגה. שלוש הקבוצות האחרונות יורדות לג'יי ליגה השנייה ואת מקומן תופסות שלוש הקבוצות הראשונות מליגת המשנה.

אלופות הליגה בעידן המקצועני
קבוצה המסומנת בכתב מודגש זכתה בגביע הקיסר באותה העונה והשלימה דאבל מקומי
עונהאלופהסגניתמקום שלישיJ ליג1992עונת מעבר - התקיים גביע הכנה זמני1993 ורדי קווסאקיקאשימה אנטלרסשימיזו אס-פולס1994 ורדי קווסאקיסאנפרצ'ה הירושימהקאשימה אנטלרס1995 יוקוהמה אף. מרינוסורדי קווסאקינגויה גראמפוס אייט1996  קאשימה אנטלרסנגויה גראמפוס אייטיוקוהמה פלוגלס1997 ג'ובילו איוואטהקאשימה אנטלרסיוקוהמה אף. מרינוס1998 קאשימה אנטלרסג'ובילו איוואטהשימיזו אס-פולסJ ליג - 11999 ג'ובילו איוואטהשימיזו אס-פולסקאשיווה רייסול2000  קאשימה אנטלרסיוקוהמה אף. מרינוסקאשיווה רייסול2001 קאשימה אנטלרסג'ובילו איוואטהJEF יונייטד איצ'יהארה2002 ג'ובילו איוואטהיוקוהמה אף. מרינוסגמבה אוסקה2003 יוקוהמה אף. מרינוסג'ובילו איוואטהJEF יונייטד צ'יבה2004 יוקוהמה אף. מרינוסאוראווה רד דיימונדסגמבה אוסקה2005  גמבה אוסקהאוראווה רד דיימונדסקאשימה אנטלרס2006אוראווה רד דיימונדסקאווסאקי פרונטלהגמבה אוסקה2007קאשימה אנטלרסאוראווה רד דיימונדסגמבה אוסקה2008קאשימה אנטלרסקאווסאקי פרונטלהנגויה גראמפוס2009קאשימה אנטלרסקאווסאקי פרונטלהגמבה אוסקה2010נגויה גראמפוסגמבה אוסקהסרזו אוסקה2011קאשיווה רייסולנגויה גראמפוסגמבה אוסקה2012סאנפרצ'ה הירושימהווגאלטה סנדאיאוראווה רד דיימונדס2013סאנפרצ'ה הירושימהיוקוהמה אף. מרינוסקאווסאקי פרונטלה2014גמבה אוסקהאוראווה רד דיימונדסקאשימה אנטלרסJ1 ליג2015סאנפרצ'ה הירושימהגמבה אוסקהאוראווה רד דיימונדס2016קאשימה אנטלרסאוראווה רד דיימונדסקאווסאקי פרונטלה2017קאווסאקי פרונטלהקאשימה אנטלרססרזו אוסקה2018קאווסאקי פרונטלהסאנפרצ'ה הירושימהקאשימה אנטלרס2019יוקוהמה אף. מרינוסטוקיוקאשימה אנטלרס2020קאווסאקי פרונטלהגמבה אוסקהנגויה גראמפוס2021קאווסאקי פרונטלהיוקוהמה אף. מרינוסויסל קובה2022יוקוהמה אף. מרינוסקאווסאקי פרונטלהסאנפרצ'ה הירושימה2023ויסל קובהיוקוהמה אף. מרינוססאנפרצ'ה הירושימה2024ויסל קובהסאנפרצ'ה הירושימהמצ'ידה זלביה

 אליפויות לפי קבוצות 
קבוצהאליפויותסגנויותמקום שלישיעונות זכייהקאשימה אנטלרס8351996, 1998, 2000, 2001, 2007, 2008, 2009, 2016יוקוהמה אף. מרינוס5411995, 2003, 2004, 2019, 2022ג'ובילו איוואטה33 -1997, 1999, 2002קאווסאקי פרונטלה4422017, 2018, 2020, 2021סאנפרצ'ה הירושימה32 32012, 2013, 2015גמבה אוסקה2362005, 2014טוקיו ורדי (קוואסקי)21 -1993, 1994ויסל קובה 2 -1 2023, 2024אוראווה רד דיימונדס1522006נגויה גראמפוס1232010קאשיווה רייסול1022011שימיזו אס-פולס -12 -ווגאלטה סנדאי -1 - -טוקיו -1 - -מצ'ידה זלביה - -1

קישורים חיצוניים


 נתונים מאתר rsssf
 נתונים מאתר globalsport
 נתונים מאתר transfermarkt
 נתונים מאתר soccerway

יפן
קטגוריה:תחרויות כדורגל ביפן